佛在世时，有一长者，请佛及僧，时比丘皆前往赴斋，独佛未往应供。是凡佛不偕众赴斋者，有二因缘，一者欲与诸天说法，二者瞻视病僧。是时佛知比丘，皆悉受请，于是即取钥匙，逐门开视。见一比丘，抱患甚笃，卧大小便中，无力转侧。世尊问曰：“汝有何患？”比丘答言：“弟子罪业深厚，常遭病魔缠困，现染风湿，日渐转重。”世尊又问曰：“有无侍应汤药？”答曰：“弟子受性闇钝，恒怀懈慢，从不侍患病人，是故今日无视我者，实感孤穷，所估无处。”尔时世尊，慈怜躬抱，除去不净，湔浣坐具，水浴其身，更换净衣，敷新卧具，手摩其身，说以法药。时病比丘，身心轻快，法喜无量，即起礼佛。佛退出病房后，见诸比丘。斋毕归舍，遂集大众，而告诫曰：“汝等比丘，辞亲入道，不相瞻视，此非其宜。我法齐正，上下和从，自今而后，弟子侍师，如事父母。师视弟子，如同己息，同辈互助，情似手足。尤对病者，小心加护，有瞻病者，则瞻我身，所获功德，平等无差。”诸比丘闻已欢喜，依教奉行，作礼而退。按：在家人，当年老疾病时，有其妻孥及时奉养。唯有出家人，一旦卧病，所求阙绝，举目无亲，甚为凄怆，是时独有仰仗师友照拂，檀越施药。所以佛在经上说：“诸福田中，看病福田，最为第一。”又说“供养病僧，功德最大。”在《付法藏经》上说：“薄拘罗尊者，于过去毗婆尸佛出世时，本一贫人，见一比丘，患头痛病，当下发至诚心，以一阿黎果施之，其病顿愈。由是，九十一劫以来，尊者或在天上，或处人间，常无病苦。”小小一果，施与病僧，尚且获报如此，其他不言而喻。但施惠之心，贵乎至诚，不带半点假藉，或丝毫轻慢之念。人以互助为本，素喜助人者，人恒助之，尤以急济贫病者为最。如己所能及者，当尽心竭力扶危，作一分善事，生一分福德。所谓：“有一分熟，发一分光。”佛已福足，犹为病僧湔浣不净，况薄福之我人，当如何去效法。